《车遥遥篇》
明代·宗臣

车遥遥兮，马骎骎。送君行兮，河之阴。望而不见兮，伤我心。

车遥遥兮，马萧萧。送君行兮，河之桥。望而不见兮，俾魂消。

车遥遥兮，马翩翩。送君行兮，山之巅。望而不见兮，涕留连。

车遥遥兮，马騑騑。送君行兮，江之矶。望而不见兮，泪沾衣。

作者简介：宗臣（1525～1560）明代文学家。字子相，号方城山人。兴化（今属江苏兴化）人。南宋末年抗金名将宗泽后人。嘉靖二十九年进士，由刑部主事调吏部，以病归，筑室百花洲上，读书其中，后历吏部稽勋员外郎，杨继盛死，臣赙以金，为严嵩所恶，出为福建参议，以御倭寇功升福建提学副使，卒官。诗文主张复古，与李攀龙等齐名，为“嘉靖七子”（后七子）之一，散文《报刘一丈书》，对当时官场丑态有所揭露，著有《宗子相集》。